চট্টগ্রাম সিটি কর্পোরেশন
চট্টগ্রাম সিটি কর্পোরেশনের মোট আয়তন ১৬০.৯৯ বর্গ কিলোমিটার।
২০০১ সালের পরিসংখ্যান অনুযায়ী চট্টগ্রাম সিটি কর্পোরেশনের মোট জনসংখ্যা ২০,৬৮,০৮২ জন। এর মধ্যে পুরুষ ১১,৬৩,৬৭৬ জন এবং মহিলা ৯,০৪,৪০৬ জন।
চট্টগ্রাম মেট্রোপলিটন পুলিশ
চট্টগ্রাম মেট্রোপলিটন পুলিশ বাংলাদেশের দ্বিতীয় বৃহত্তম শহর চট্টগ্রামের প্রধান আইন প্রয়োগকারী সংস্থা। ১৯৭৮ সালের ৩০ নভেম্বর ১২৮ বর্গমাইল আয়তন এবং ১০ লক্ষ জনবসতিপূর্ণ বাণিজ্য ও শিল্প সমৃদ্ধ বন্দর নগরী চট্টগ্রামে বাংলাদেশ সরকারের "চট্টগ্রাম মেট্রোপলিটন পুলিশ অধ্যাদেশ, ১৯৭৮"-এর ৪৮ নং অধ্যাদেশ বলে চট্টগ্রাম মেট্রোপলিটন পুলিশ এর কার্যক্রম শুরু হয়।